Αιμιλία Υψηλάντη

Η Αιμιλία Υψηλάντη (Πύργος Ηλείας, 22 Απριλίου 1941) είναι Ελληνίδα ηθοποιός  του κινηματογράφου, του θεάτρου και της τηλεόρασης και πολιτικός, η οποία διετέλεσε βουλευτής του ΚΚΕ από το 1981 έως το 1985.

Βιογραφία
Σπούδασε στην Ανώτατη Σχολή Οικονομικών και Εμπορικών Επιστημών ενώ παράλληλα παρακολουθούσε μαθήματα στη Δραματική Σχολή του Θεάτρου Τέχνης.

Έκανε το ντεμπούτο της στο θέατρο το 1968, στο έργο Ο Λεωνίδας δεν Τρώει Λουλούδια. Ένα χρόνο αργότερα, έκανε και το ντεμπούτο της στον κινηματογράφο, στο πλευρό του Θανάση Βέγγου, στην ταινία Ποιος Θανάσης;. Με τον Βέγγο συμπρωταγωνίστησε σε τέσσερις ταινίες. Γενικότερα, οι εμφανίσεις της στον κινηματογράφο δεν ήταν πολλές, καθόσον μετρά 19 συμμετοχές. Άλλες γνωστές συμμετοχές της ήταν στην ταινία Οι Γενναίοι του Βορρά (1970), Ο άνθρωπος που έσπαγε πλάκα! (1972) και Ο άνθρωπος με το γαρύφαλλο (1980). Στην τηλεόραση άρχισε να εμφανίζεται το 1973, στη σειρά της ΥΕΝΕΔ, Ποιος είναι ο ένοχος, με μία από τις πιο πρόσφατες ερμηνείες της να είναι στη σειρά Το κόκκινο δωμάτιο, το 2007.Επίσης συμμετείχε σε πολλές μεταγλωττισμένες παραγωγές της ΕΡΤ. Η πλέον πρόσφατη συμμετοχή της είναι στην δραματική τηλεοπτική σειρά του Mega Channel, Famagusta (2024).

 Πολιτική 
Το 1978, η Υψηλάντη έγινε Δημοτική Σύμβουλος στο Δήμο Αθηναίων, ενώ το 1981 εξελέγη βουλευτής με το ΚΚΕ. Επίσης, υπήρξε για 11 χρόνια και συνδικαλίστρια και πρόεδρος του Σωματείου Ελλήνων Ηθοποιών. Από εκεί και πέρα δεν εξελέγη ξανά βουλευτής αλλά έως και σήμερα υποστηρίζει και παρακολουθεί τη δράση του ΚΚΕ.

Ωστόσο, έχει ιδρύσει και μία καλλιτεχνική εταιρεία την «Αργώ», η οποία συμμετείχε σε φεστιβάλ και εκδηλώσεις.

Προσωπική ζωή 
Είχε ένα παιδί από τον σύζυγό της, Άγγελο Υψηλάντη, την ηθοποιό Μαρίνα Υψηλάντη, η οποία πέθανε σε ηλικία 55 ετών στις 12 Νοεμβρίου 2022.

Διάκριση

Το 2025 στο πλαίσιο του 66ου διεθνούς φεστιβάλ κινηματογράφου Θεσσαλονίκης της απονεμήθηκε τιμητική διάκριση για την «προσφορά της στον πολιτισμό».
 Φιλμογραφία 
 Κινηματογράφος 
+ΈτοςΤίτλοςΣκηνοθεσίαΡόλος1969Ποιος Θανάσης!!Θανάσης ΒέγγοςΜάργκαρετ ΚοράκηΗ ωραία του κουρέαΝτίνος ΔημόπουλοςΕυγενία ΨαλίδαΈνας άφραγκος ΩνάσηςΚώστας ΚαραγιάννηςΧριστίνα ΤράγκαΚάθε κατεργάρης στον πάγκο τουΚώστας Ανδρίτσος1970Ένας Βέγγος για όλες τις δουλειέςΝτίνος ΚατσουρίδηςΑνθούλαΟ Θανάσης, η Ιουλιέτα και τα λουκάνικαΕλένη ΠαναγάκουΟ ακτύπητος κτυπήθηκεΚώστας ΑνδρίτσοςΤζούλια ΠαπαμάρκουΕγώ ρεζίλεψα τον ΧίτλερΚώστας ΚαραγιάννηςΆνναΟι γενναίοι του ΒορράΔέσποινα Δεβετζή1971Καταναλωτική κοινωνίαΕιρήνη ΚαμπάνηΥποβρύχιον ΠαπανικολήςΓιώργος Ζερβουλάκοςκυρία ΙατρίδουΗλιογέννητηΠαναγιώτης ΚωνσταντίνουΗ αρχόντισσα του κάμπουΟι εγωισταίΚώστας Καραγιάννης1972Η τελευταία άνοιξηΤάκης ΚανελλόπουλοςΑθηνάΟ άνθρωπος που έσπαγε πλάκαΚώστας ΚαραγιάννηςΧριστίνα1974Γυμνοί στο χιόνιΓιώργος ΖερβουλάκοςΕλίζα Βλάμη1980Ο άνθρωπος με το γαρύφαλλοΝίκος ΤζίμαςΒάσω1983Ο φονιάςΤάκης ΧριστόπουλοςΜαρία2001...κι αύριο μέρα είναιΔώρα Μασκλαβάνου

 Τηλεόραση 
ΈτοςΤίτλος ΠρογράμματοςΚανάλιΡόλοςΣημειώσεις1971-1972Κάπου υπάρχει η αγάπη μουΥΕΝΕΔΠρωταγωνιστικός Ρόλος1973Ποιος Είναι ο ΈνοχοςΥΕΝΕΔΕπεισόδιο: "Το Απειλητικό Γράμμα" 1973-1974Εν τούτω νίκαΥΕΝΕΔ1979-1980Πορεία 090ΥΕΝΕΔΠρωταγωνιστικός Ρόλος1989Ο ΛούσιαςΕΤ1κυρία ΚοντολέοντοςΠρωταγωνιστικός Ρόλος1989-1990Η ΠανσέληνοςΕΤ2Πρωταγωνιστικός Ρόλος1994-1995ΧαραυγήMEGAΕριφύληΠρωταγωνιστικός Ρόλος2001-2004Απαγορευμένη ΑγάπηMEGAΜπέτυ ΜακρήΠρωταγωνιστικός Ρόλος2007Το Κόκκινο ΔωμάτιοMEGAΘεώνηΕπεισόδιο: "1965"2021Κάρτ ΠοστάλΕΡΤ1ΕυαγγελίαΒασικό Καστ2024FamagustaMEGAΣοφία ΚούρτηΠρωταγωνιστικός Ρόλος

Παραπομπές

Κατηγορία:Ελληνίδες ηθοποιοί